આ ઘટનામાં બૂમાબૂમ થતાં આસપાસના લોકો ભેગા થઇ ગયા હતા, જેથી મનીષ, તેના પિતા, ટીનટીન અને સનીયો ફરાર થઇ ગયા હતા. એક સ્થાનિક રહીશ ગુલાબજી અને યોગેશને તેના ખાનગી વાહનમાં બેસાડીને સારવાર માટે એલ.જી. હોસ્પિટલમાં લાવ્યા હતા જ્યાં તબીબોએ ગુલાબજીને મૃત જાહેર કર્યા હતા. અમરાઇવાડી પોલીસે મનીષ અને તેના પિતા, ટીનટીન અને સનીયા વિરુદ્ધમાં હત્યાનો ગુનો દાખલ કરીને તપાસ શરૂ કરી છે જ્યારે ગુલાબજીની લાશને પોસ્ટમોર્ટમ માટે મોકલી આપી છે.